แอมพิซิลลิน

แอมพิซิลลิน (Ampicillin) เป็นยาปฏิชีวนะที่มีชื่อทางการค้าหลายชื่อ เช่น Amilin, Ampat, Ampexin, Ampicillin Pharmacia, Ampicyn ออกฤทธิ์คล้ายกับ Benzypeni-Benzypenicillin  ยานี้สามารถทำลายแบคทีเรียได้อย่างกว้างขวาง โดยเฉพาะแบคทีเรียแกรมบวก แกรมลบ เช่นเชื้อทำให้เกิดโรคท้องเสีย หลอดลมอักเสบ ไซนัสอักเสบ ปอดบวม ทางเดินปัสสาวะอักเสบ กระเพาะปัสสาวะอักเสบ ถุงและท่อน้ำดีอักเสบ แผลมีหนอง ฝี

ข้อบ่งชี้สำหรับการใช้ยานี้ 
 รักษาอาการติดเชื้อต่างๆ 
 รักษาอาการ meningitis เนื่องจากเชื้อ N-meningitis และการติดเชื้อจากแบคทีเรียแกรมบวก

ผลข้างเคียงของยา 
 ยานี้อาจทำให้ หายใจถี่ เกิดเสียงวี๊ด คัน จากการแพ้ยา ควรพบแพทย์ทันที
 ยานี้อาจทำให้คลื่นไส้ อาเจียน ให้รับประทานยาพร้อมอาหาร 
 ยานี้อาจทำให้เกิดอาการท้องร่วง ผื่น ให้พบแพทย์ถ้าอาการของคุณรุนแรง หรือ มีอาการมากกว่า 2 วัน

คำเตือนและข้อควรระวัง 
 ควรระวังการใช้ยานี้ในผู้ป่วยที่มีความไวต่อยา penicillin 
 ห้ามใช้ในผู้ป่วยที่ติดเชื้อ mononucleosis 
 ผู้ป่วยที่เป็นโรคตับ ไต และ โรคเกี่ยวกับเลือด ควรที่จะมีการตรวจเป็นระยะๆ ถ้ามีการใช้ยานี้เป็นระยะเวลานาน 
 สามารถใช้ในหญิงตั้งครรภ์ได้ถ้ามีความต้องการจะใช้ยานี้จริงๆ เพราะยังไม่มีรายงานผลถึงความปลอดภัยที่แน่นอน

วิธีใช้ 
 ผู้ใหญ่ 1-12 g ต่อวัน โดยแบ่งให้ทุก 4-6 ชม. 
 เด็ก 50-200 mg /kg/วัน โดยแบ่งให้ทุก 4-6 ชม. 
 เด็กแรกคลอด
มากกว่า 7 วัน และมากกว่า 2,000 g - 100 mg /kg/วัน โดยแบ่งให้ทุก 6 ชม. (meningitis 200 mg /kg/วัน)
มากกว่า 7 วัน และน้อยกว่า 2,000 g - 75 mg/kg/วัน โดยแบ่งให้ทุก 8 ชม. (meningitis 150 mg/kg/วัน)
น้อยกว่า 7 วัน และ มากกว่า 2,000 g - 75 mg/kg/วัน โดยแบ่งให้ทุก 8 ชม. (meningitis 150 mg/kg/วัน)
น้อยกว่า 7 วัน และ น้อยกว่า 2,000 g - 50 mg/kg/วัน โดยแบ่งให้ทุก 12 ชม (meningitis 100 mg/kg/วัน)

การเก็บรักษา 
ยานี้ หลังจากผสมน้ำแล้ว สามารถคงตัวได้ 7 วัน ที่อุณหภูมิห้อง (ไม่เกิน 25 องศาเซลเซียส หรือ 77 องศาฟาเรนไฮส์)

แหล่งข้อมูลอื่น 
  
  
  
  
   
  

ยาหลักขององค์การอนามัยโลก
อแมพิซิลลิน